Diari Oficial de la Generalitat Valenciana


Sumari del DOGV 4664, del 07-01-2004 (2003/13436)

ORDE de 24 de novembre de 2003, de la Conselleria d'Indústria, Comerç i Turisme, per la qual s'aprova la Carta de Servicis de Formació Comercial.
-------------------------------------------------------------------------------------------------------------------------------------------------

### Dades del document

Número de DOGV
:   4664

Data del DOGV
:   07-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13114


Data del document
:   24-11-2003

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

 Descriptors 

:   * ensenyament comercial
    * legislació
    * ciutadà
    * norma de qualitat
    * professió comercial
    * relació administració-administrat

ORDE de 24 de novembre de 2003, de la Conselleria d'Indústria, Comerç i Turisme, per la qual s'aprova la Carta de Servicis de Formació Comercial. [2003/F13325]
  
El Decret 191/2001, de 18 de desembre, del Govern Valencià, que va aprovar la Carta del Ciutadà de la Comunitat Valenciana i va regular les cartes de servicis en la Generalitat Valenciana, establix en el seu article 6 que la Carta del Ciutadà de la Comunitat Valenciana serà objecte de desenvolupament a través de cartes de servicis sectorials i específiques que plasmaran els estàndards de qualitat a què s'ajustarà la prestació dels servicis públics d'acord amb els principis marc arreplegats en la carta.
  
La Direcció General de Comerç i Consum ha elaborat una Carta de Servicis en matèria de Formació Comercial, que d'acord amb el que establix l'article 12.2 del Decret 191/2001, de 18 de desembre, ha tingut informe favorable de la Direcció General de Telecomunicacions i Modernització.
  
Per tot això, i fent ús de les facultats assignades per l'article 12.1 del Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat Valenciana,
  
ORDENE
  
Article 1
  
Aprovar la Carta de Servicis corresponent a Formació Comercial, d'acord amb el contingut establit en l'annex d'esta orde.
  
Article 2
  
Ordenar la publicació de la present disposició en el Diari Oficial de la Generalitat Valenciana.
  
Article 3
  
La Carta de Servicis de Formació Comercial estarà disponible per al públic a través de l'adreça d'internet www.gva.es en l'apartat d'atenció al ciutadà o en www.gva.es/carta, a partir de la publicació de la present orde en el Diari Oficial de la Generalitat Valenciana. Tot això sense perjuí d'altres accions divulgatives que, si és procedent, s'adopten.
  
València, 24 de novembre de 2003
  
El conseller d'Indústria, Comerç i Turisme,
  
MIGUEL I. PERALTA VIÑES
  
Annex
  
Carta de Servicis de Formació Comercial
  
El Programa de Formació Comercial de la Conselleria d'Indústria, Comerç i Turisme té com a objectiu incrementar els nivells de professionalitat del sector de la distribució comercial, a través de la concessió d'ajudes per a la realització d'accions formatives que complisquen amb este objectiu.
  
Podran ser beneficiaris d'estes ajudes, les associacions sense fi de lucre representatives del sector de la distribució comercial.
  
Estes ajudes, cofinançades pel FSE (Fons Social Europeu), es destinen a les accions següents:
  
- Formació contínua per als professionals del sector.
  
- Inserció de parats de llarga duració.
  
- Inserció de jóvens (fins a 30 anys).
  
- Foment de l'activitat empresarial de les dones i el seu accés als llocs de decisió en el sector de la distribució comercial.
  
- Foment de l'activitat laboral de les dones desocupades i el seu accés al sector de la distribució comercial.
  
També es concedixen ajudes per a la realització d'activitats formatives com: congressos, jornades tècniques, taules redones i viatges de coneixement d'experiències comercials.
  
Compromisos de qualitat amb el ciutadà:
  
- Rapidesa i eficàcia en la gestió
  
- Tindrem la convocatòria de les ajudes del període següent a disposició de l'usuari, en l'últim trimestre de l'any.
  
- Notificarem la resolució del 100% de les subvencions concedides en un termini màxim de dos mesos des de la finalització del termini de presentació de sol·licituds.
  
- Tramitarem l'orde de pagament dels expedients complets en un termini màxim de 10 dies des de la justificació de l'expedient.
  
Claredat i concreció:
  
Resolem els seus dubtes de forma immediata i personalitzada.
  
Col·laboració:
  
Ens comprometem a col·laborar amb les organitzacions subvencionades en l'adequat desenvolupament de les activitats formatives, amb la realització, almenys, de dos visites a cada curs.
  
Transparència:
  
Podrà seguir el grau de compliment dels compromisos, consultant els indicadors de qualitat en la pàgina www.gva.es/carta.
  
Ajude'ns a prestar un millor servici:
  
Si té qualsevol problema amb el nostre servici o vol aportar suggeriments li preguem que òmpliga els impresos normalitzats que a l'efecte trobarà en qualsevol de les oficines de registre de la Generalitat Valenciana, o en la nostra pàgina web www.gva.es en l'apartat de «Servicis al Ciutadà».
  
Si detecta algun error, li preguem que ens ho comunique com més prompte millor perquè ho puguem esmenar.
  
Tinga en compte que els procediments administratius tenen terminis. Informe-se'n i no els esgote.
  
Al realitzar una sol·licitud d'ajuda, per favor aporte tota la documentació necessària per a poder respondre-li amb la major celeritat possible.
  
Directori
  
Conselleria d'Indústria, Comerç i Turisme
  
Direcció General de Comerç i Consum, c/ Colom, 32, 46362 València.
  
Servei Territorial de Comerç d'Alacant, c/ Churruca, 29, Edifici PROP, 03662 Alacant.
  
Servei Territorial de Comerç de Castelló, av. Germans Bou, 47, Edifici PROP, 12735 Castelló de la Plana.
  
Servei Territorial de Comerç de València, c/ Gregorio Gea, 27, Edifici PROP I, 46494 València.
  
Registre i informació
  
Telèfon: 012.
  
www.gva.es/ indústria.
  
bffotbaunqfn@rej.hh.
  
Horari d'atenció al públic:
  
De dilluns a divendres: de 09.00 a 14.00 hores.
  
Dimarts i dijous: de 17.00 a 19.00 hores.
  
Per a major informació sobre horaris, consulten a cada centre.